open-index/open-wikipedia-markdown huggingface dataset:
நசீராபாத் சட்டமன்றத் தொகுதி

**நசீராபாத் சட்டமன்றத் தொகுதி** *(Nasirabad Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. நசீராபாத், அஜ்மீர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
வைட்டிலா - 7

**வைட்டிலா - 7** *(VTL 7)* எனப்படும் இந்த நெல் வகை, IR 8 மற்றும் **பட்னாய் 23** இடையேயான, கலப்பினப்படுத்தப்பட்ட கேரளாவின் ஒரு புதிய கலப்பின நெல் இரகமாகும். அதிக மகசூல் தரும், ஓரளவு உயரமான இரகமான இது, உப்புத்தன்மை, அமிலத்தன்மை மற்றும் வெள்ளத்தைத் தாங்கும் தன்மை கொண்டது எனவும், பொக்காலி பகுதிக்கு ஏற்றது எனவும் கூறப்படுகிறது. தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 2006 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது. 

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 110 - 115  நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, நீண்ட மற்றும் மெல்லிய சிவப்பு நிறமாகும். கேரள கடலோர உப்பு சுற்றுச்சூழல் அமைப்புக்கு ஏற்றது என கூறப்படுகிறது. மேலும் வேறொரு மூலத்தின்படி இதன் அரிசி, வெள்ளை என கூறப்படுவது குறிப்பிடத்தக்கது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
என் பி ஆர் கல்வி குழுமம்

**என் பி ஆர் கல்வி குழுமம்** (*N P R Group of Institutions*) என்பது இந்தியாவின் தமிழ்நாடு மாநிலம், திண்டுக்கல் மாவட்டத்திலுள்ள நத்தம் கிராமத்தில்  அமைந்துள்ள ஒரு சுயநிதி இருபாலர் கல்லூரியாகும்.

## விளக்கம்
திண்டுக்கல் மற்றும்  மதுரை மாவட்டத்திற்கு இடைப்பட்ட ஊரில் அமைந்துள்ளது. இதை சுற்றி 50 கிராமங்கள் உள்ளன. இது கல்வியில் பொறியியல், கலை, அறிவியல், தொழில் நுட்பவியல், கல்வியியல் மற்றும் செவிலியர் கல்லூரிகளை கொண்ட ஒரு கல்வி குழுமம் ஆகும். 
கல்லுரியானது 100 ஏக்கர் பரப்பளவை கொண்டு உள்ளது.

## மேற்கோள்கள்

பகுப்பு:திண்டுக்கல் மாவட்ட பல்கலைக்கழகங்களும் கல்லூரிகளும்
அணு மருத்துவம், புற்றுநோயியல் மற்றும் கதிரியக்கச் சிகிச்சை நிறுவனம்

**அணு மருத்துவம், புற்றுநோயியல் மற்றும் கதிரியக்கச் சிகிச்சை நிறுவனம்** (*Institute of Nuclear Medicine, Oncology and Radiotherapy*) பாக்கித்தான் நாட்டின் கைபர் பக்துன்வா மாகாணத்திலுள்ள அப்போட்டாபாத்து நகரத்தில் இருக்கும் அயூப் கற்பித்தல் மருத்துவமனையில் உள்ளது. புற்றுநோய் நோயாளிகளுக்கு அணு தொழில்நுட்பத்தின் மூலம் புற்று நோயைக் கண்டறிதல் மற்றும் சிகிச்சை வழங்குதல் ஆகியவற்றை வழங்கும் ஒரு சிறப்பு மருத்துவ ஆராய்ச்சி மையமாக இந்நிறுவனம் அறியப்படுகிறது. 2004 ஆம் ஆண்டு இந்நிறுவனம் தொடங்கப்பட்டது. இந்த நிறுவனம் பாக்கித்தான் அணுசக்தி ஆணையம் இயக்கும் 18 புற்றுநோய் மருத்துவமனைகளில் ஒன்றாகும். பாக்கித்தான் நாட்டின் சுகாதாரத் துறையை மேம்படுத்துவதற்காக அணுசக்தி தொழில்நுட்பத்தைப் பயன்படுத்துவதற்கு பாக்கித்தான் அணுசக்தி ஆணையம் இந்நிறுவனத்திற்கு முன்னுரிமை அளித்துள்ளது. இங்கு  நோயாளிகள் அதிநவீன நோயறிதல் மற்றும் சிகிச்சையை இலவசமாகவோ அல்லது மானிய விலையிலோ பெறுகிறார்கள். மேலும் இந்நிறுவத்தினர் தேசிய புற்றுநோய் விழிப்புணர்வு மற்றும் தடுப்பு திட்டத்திலும் ஈடுபட்டுள்ளனர்.

## மேலும் காண்க
* கதிரியக்க சிகிச்சை மற்றும் அணுசக்தி மருத்துவ நிறுவனம்

## மேற்கோள்கள்

## வெளி இணைப்புகள்
*Pakistan Atomic Energy Commission 
*Ayub Medical College
*Ayub Alumni Website 

பகுப்பு:பாக்கித்தானில் அணுக்கரு ஆற்றல்
பகுப்பு:பாக்கித்தான் அரசு அமைப்புகள்
வைட்டிலா - 8

**வைட்டிலா - 8** *(VTL 8)* எனப்படும் இந்த நெல் வகை, **IR 47310-94- 4-3-1** மற்றும் **CSR 10** இடையேயான, கலப்பினப்படுத்தப்பட்ட கேரளாவின் ஒரு புதிய கலப்பின நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 2010 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது. 

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 - 120  நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, நடுத்தர மற்றும் தடித்த சிவப்பு நிறமாகும். கேரள கடலோர உப்பு சுற்றுச்சூழல் அமைப்புக்கு ஏற்றது என கூறப்படுகிறது. மேலும் வேறொரு மூலத்தின்படி இதன் அரிசி, வெள்ளை என கூறப்படுவது குறிப்பிடத்தக்கது. நீர்ப்பாசனம் செய்யப்பட்ட பகுதிகளில் எக்டேருக்கு சராசரியாக 40 - 42 குவிண்டால் விளைச்சல் தருவதாக கருதப்படும் இந்நெல் இரகம், பூச்சிகள் மற்றும் நோய்களின் வரம்பு மற்றப் பயிர்களின் அளவை விட குறைவாக உள்ளதாக கூறப்படுகிறது.  

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
பகாங் இராச்சியம்

**பகாங் இராச்சியம்** (மலாய்: *Kerajaan Pahang*; ஆங்கிலம்: *Pahang Kingdom*) என்பது 1770 முதல் 1881 வரை மலாயாவில் அமைந்திருந்த ஒரு மலாய் இராச்சியம்; மற்றும் தற்போதைய மலேசிய மாநிலமான பகாங் மாநிலத்தின் முன்னோடி மாநிலமாகும். ஜொகூர் பேரரசு படிப்படியாக வீழ்ச்சி அடைந்ததைத் தொடர்ந்து, பகாங்கில் பெண்டகாரா அரசமரபு தன் அதிகாரத்தை வலுப்படுத்தியது. அதன் பின்னணியில் இந்த பகாங் சுல்தானகம் உருவானது. 

## அரியணை வாரிசுரிமை

18-ஆம் நூற்றாண்டின் பிற்பகுதியில் பகாங்கில் ஒரு தன்னாட்சி இராச்சியம் நிறுவப்பட்ட பின்னர் பகாங் துன் அப்துல் மஜீத் *([[:en:Tun Abdul Majid of Pahang|Tun Abdul Majid of Pahang]])* என்பவர் பகாங்கின் முதல் ராஜா பெண்டகாராவாக அறிவிக்கப்பட்டார். பகாங்கைச் சுற்றியுள்ள பகுதிகள் இந்த இராச்சியத்துடன் இணைக்கப்பட்ட பின்னர்; ஒரு பரம்பரை வழிமுறையைக் கொண்ட நிர்வாகப் பகுதி உருவாக்கப்பட்டது; மற்றும் ராஜா பெண்டகாராவால் நேரடியாக நிர்வகிக்கப்பட்டது. 

ஜொகூர் சுல்தானகத்தின் நிருவாகப் பலகீனம்; சர்ச்சைக்குரிய அரியணை வாரிசுரிமை; ஆகிய இரண்டுமே ஜொகூர் பேரரசு நலிவுற்றதற்கு காரணங்களாக அமைந்தன. அவற்றின் காரணமாக பகாங்கில் பெண்டகாரா ஆட்சி; ஜொகூர்; சிங்கப்பூரில் தெமாங்கோங் ஆட்சி; மற்றும் ரியாவு தீவில் யாம் துவான் மூடா *(Yamtuan Muda)* ஆட்சி; ஆகிய ஆட்சி நிர்வாகங்கள் கூடுதலான வலிமை பெற்று; தன்னாட்சியாகச் செயல்படுவதற்கு வழிவகுத்தன.

## பகாங்கில் தன்னாட்சி
1853-ஆம் ஆண்டில், நான்காவது ராஜா பகாங் துன் அலி *([[:en:Tun Ali of Pahang|Tun Ali of Pahang]])*, ஜொகூர் சுல்தானுடனான தன் விசுவாசத்தைத் துறந்து, பகாங்கின் தன்னாட்சி ஆட்சியாளரானார். அவர் தன் ஆட்சிக் காலத்தில் அமைதியையும் உறுதித் தன்மையையும் பராமரிக்க முடிந்தது. 

இருப்பினும் 1857-இல் அவருடைய இறப்பு; வாரிசுரிமை சர்ச்சைக்கு வழிவகுத்தது. பகாங் பெண்டகாரா துன் அலியின் இளைய மகன் பகாங் அகமது முவாசாம் *([[:en:Ahmad Muʽazzam|Ahmad Muʽazzam]])* தனது ஒன்றுவிட்ட சகோதரர் பகாங் துன் முத்தாகிரின் வாரிசுரிமையை எதிர்த்துப் போராடினார்; இதுவே ஒரு சர்ச்சையாக மாறி, பின்னர் பகாங் உள்நாட்டுப் போராக *([[:en:Pahang Civil War|Pahang Civil War]])* மாறியது.

பகாங்கின் அண்டை இராச்சியமான திராங்கானு சுல்தானகத்தின் ஆதரவு; மற்றும் சயாமியர்களின் ஆதரவு ஆகிய இருதரப்பு ஆதரவுகளினால் பகாங் சுல்தான் அகமது முவாசாம் சா வெற்றி பெற்றார். பின்னர் இவர் பகாங்கில் இருந்த முக்கியமான நகரங்களின் மீது தன்னுடைய கட்டுப்பாட்டை நிலைநாட்டினார்; அத்துடன் 1863-இல் தன் சகோதரரையும் பகாங்கை விட்டு வெளியேற்றினார். இறுதியில் அவர் பகாங்கின் கடைசி ராஜா பெண்டகாராவாகப் பணியாற்றினார்; மேலும் 1881-ஆம் ஆண்டில் பகாங் நகரத் தலைவர்களால் பகாங் சுல்தானாக அறிவிக்கப்பட்டார்.

## பகாங் பெண்டகாரா பட்டியல்
 

## பகாங் மாநில சுல்தான்கள்

## மேலும் காண்க
* பகாங் சுல்தான்
* பகாங் பெண்டகாரா அரசமரபு
* பகாங் சுல்தான் அப்துல்லா
* பகாங் மந்திரி பெசார்
* பகாங் மாநில சட்டமன்றம்

## மேற்கோள்கள்

## நூல்கள்
* 
* 
## வெளி இணைப்புகள்

பகுப்பு:பகாங் வரலாறு
பகுப்பு:சுல்தானகங்கள்
பகுப்பு:மலேசிய அரசர்கள்
பகுப்பு:முன்னாள் முடியாட்சிகள்
பகுப்பு:மாநில வாரியாக மலேசிய வரலாறு
எம். இராதாகிருஷ்ணன்

**எம். இராதாகிருஷ்ணன்** (*M. Radhakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் பரளி கிராமத்தினைச் சேர்ந்தவர். இளநிலை அறிவியல் பட்டம் பெற்றுள்ள இராதாகிருஷ்ணன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1956 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
தரம்பீர் சிங் சவுத்ரி

**சவுத்ரி தரம்பீர் சிங் பங்கல்** (*Dharambir Singh Chaudhary*)(பிறப்பு 1955) என்பவர் ஓர் இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் பிவானி-மகேந்திரகர் மக்களவைத் தொகுதியின் மக்களவை உறுப்பினர் ஆவார். பாரதிய ஜனதா கட்சி உறுப்பினராக இருந்த இவர், 2014, 2019, 2024ஆகிய ஆண்டுகளில் நடைபெற்ற இந்திய பொதுத் தேர்தல்களில் போட்டியிட்டு வெற்றி பெற்றார்.

தனது அரசியல் வாழ்க்கையில், பன்சி லால் குடும்பத்தின் 3 தலைமுறைகளை தோற்கடித்ததில் இவர் பிரபலமானவர். இந்த குடும்ப உறுப்பினர்களுக்கு எதிராக இவர் பல தேர்தல்களில் தோல்வியடைந்துள்ளார். 1987ஆம் ஆண்டில் தோசம் சட்டமன்றத் தொகுதியிலிருந்து பன்சி லாலை லோக்தளம் வேட்பாளராகத் தோற்கடித்தார். பின்னர் 2000ஆம் ஆண்டில் இந்திய தேசிய காங்கிரசு உறுப்பினராக தனது மகன் சுரேந்தரை தோற்கடித்து, பின்னர் பன்சி லாலின் பேத்தி (சுரேந்தரின் மகள்) சுருதி சவுத்ரியினை பிவானி-மகேந்திரகர் மக்களவை தொகுதியில் 2014, 2019ஆம் ஆண்டுகளில் பாஜக உறுப்பினராக தோற்கடித்துள்ளார்.

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பிவானி மாவட்ட நபர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
விமான ஒத்திகை இயந்திரம்

**விமான ஒத்திகை இயந்திரம்** *( Flight simulator )* என்பது விமானம் பறப்பதைப் போன்ற அனுபவத்தை உருவாக்கும் சாதனமாகும். இது விமானிகளுக்கு பயிற்சி அளிக்கவும், புதிய விமான வடிவமைப்புகளை சோதிக்கவும், பறக்கும் நிலைகளைக் கண்டறியவும் பயன்படுத்தப்படுகிறது. இத்தகைய ஒத்திகை இயந்திரங்கள் உண்மையான விமானத்தின் இயக்கங்கள், காட்சிகள் மற்றும் ஒலிகளை நுணுக்கமாக உருவாக்கி பறக்கும் சூழலைப் போன்ற உணர்வை வழங்குகின்றன.  இத்தகைய ஒத்திகைகள் விமானப் பயிற்சி மையங்கள், விமான தயாரிப்பு நிறுவனங்கள் மற்றும் இராணுவப் பயிற்சி நிலையங்களில் பெரிதும் பயன்படுத்தப்படுகின்றன.

விமான ஒத்திகை இயந்திரங்களில் பொதுவாகக் காணப்படும் முக்கிய பகுதிகள் சில உண்டு. அவை காக்பிட் அமைப்பு, திரை காட்சிகள், இயக்க மேடைகள், கட்டுப்பாட்டு கையாளிகள் மற்றும் கணினி கட்டுப்பாட்டு அமைப்புகள் ஆகும்.  காக்பிட் பகுதியில் உண்மையான விமானத்தின் கட்டுப்பாட்டு கருவிகள், சுவிட்ச்கள், அளவீட்டு கருவிகள் போன்றவை பொருத்தப்பட்டிருக்கும். திரை காட்சிகள் மூலமாக வெளிப்புற காட்சி, வானம், நிலப்பரப்பு மற்றும் விமான நிலையங்களை நுணுக்கமாக காட்டுகின்றன. இயக்க மேடைகள் விமானம் திசைமாற்றும்போது அல்லது காற்றழுத்தம் மாறும்போது ஏற்படும் அசைவுகளை உணர்த்துகின்றன.

இந்த ஒத்திகை இயந்திரங்கள் பல நிலைகளாக வகைப்படுத்தப்படுகின்றன. அடிப்படை ஒத்திகைகள் ஆரம்பக் கட்டப் பயிற்சிக்காகவும், மேம்பட்ட ஒத்திகைகள் தொழில்முறை விமானிகளின் பயிற்சிக்காகவும் பயன்படுத்தப்படுகின்றன. சில ஒத்திகைகள் முழுமையான இயக்க திறனுடன் வடிவமைக்கப்பட்டுள்ளன. அவை "முழு இயக்க ஒத்திகைகள்" என அழைக்கப்படுகின்றன. இவை விமானத்தின் ஒவ்வொரு செயலையும் நுணுக்கமாகப் பிரதிபலிக்கின்றன.  இச்சாதனங்கள் விமானப் பயிற்சிக்கு குறைந்த செலவு, எரிபொருள் செலவு இன்றி, விபத்து அபாயமற்ற பாதுகாப்பான சூழலை வழங்குகின்றன.

பறக்கும் ஒத்திகை தொழில்நுட்பம் கடந்த பல தசாப்தங்களாக தொடர்ந்து மேம்பட்டுள்ளது. ஆரம்பத்தில் இது எளிய இயந்திரக் கட்டுப்பாடுகளைக் கொண்டிருந்தது. பின்னர் கணினி தொழில்நுட்ப வளர்ச்சியால் உண்மையை ஒத்த காட்சிகள் மற்றும் அசைவுகள் உருவாக்க முடிந்தது. இன்றைய ஒத்திகைகள் செயற்கை நுண்ணறிவு, மெய்நிகர் உணர்வு மற்றும் விரிவாக்கப்பட்ட உணர்வு தொழில்நுட்பங்களுடன் இணைக்கப்பட்டுள்ளன. இதனால் பயிற்சி அனுபவம் இன்னும் நம்பகமானதாகவும் உணர்ச்சிமிக்கதாகவும் மாறியுள்ளது.

## பறக்கும் ஒத்திகை விளையாட்டு
பொழுதுபோக்கிற்காக உருவாக்கப்பட்ட பறக்கும் ஒத்திகை விளையாட்டுகள் முக்கியமாக மகிழ்ச்சிக்காக வடிவமைக்கப்படுகின்றன. இவை உண்மையான பயிற்சிக்காக அல்லாமல், விமானம் ஓட்டும் அனுபவத்தை ஒரு விளையாட்டு வடிவில் வழங்கும் நோக்கத்துடன் உருவாக்கப்படுகின்றன. சில விளையாட்டுகள் எளிதான கட்டுப்பாடுகளுடன் இருக்கும், அதனால் அனைவரும் எளிதில் விளையாட முடியும். சில மேம்பட்ட விளையாட்டுகள் நிஜத்தன்மையை அதிகரித்து, உண்மையான விமான ஒத்திகையைப் போல தோற்றமளிக்கும். ஆனால் அவை இன்னும் பொழுதுபோக்கு நோக்கத்திற்கே பயன்படும்.

## மேற்கோள்கள்

பகுப்பு:விமானம்
பகுப்பு:வானூர்திகள்
இராம. சுப்புராம்

**இராம. சுப்புராம்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் நெய்வாசல் கிராமத்தினைச் சேர்ந்தவர். இளநிலை அறிவியல் பட்டம் பெற்றுள்ள சுப்புராம், இந்திய தேசிய காங்கிரசு கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1951 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
ரஸ்ட்டெஸ்க்

**ரஸ்ட்டெஸ்க்** *( RustDesk )* என்பது தொலைவிலிருந்து ஒரு கணினியை அணுகி கட்டுப்படுத்த உதவும் ஒரு தொலைதூர நிர்வாக மென்பொருள் ஆகும். இது முதன்மையாக ரஸ்ட் எனும் நிரலாக்க மொழியில் எழுதப்பட்டிருக்கிறது. இது ஒரே நேரத்தில் இரண்டு கணினிகளை இணைத்து, அவற்றில் ஒன்றை மற்றொன்றிலிருந்து நேரடியாகக் கட்டுப்படுத்தும் வசதியை வழங்குகிறது. இதன் முக்கிய நோக்கம் தனியுரிமையைப் பாதுகாப்பதும், தன்னுடைய தரவுகளை வெளியே பகிராமல் தானே சேவையகத்தை (Rust Server) உருவாக்கிக் கொள்ளும் திறனை வழங்குவதுமாகும். ரஸ்ட்டெஸ்க் பயன்படுத்தும் நெறிமுறை தூர இணைப்பை பாதுகாப்பாக நடத்தும் வகையில் வடிவமைக்கப்பட்டுள்ளது. இதில் குறியாக்கம் செய்யப்பட்ட தகவல் பரிமாற்றம் நடைமுறையில் இருக்கும். இதனால் கணினிகளுக்கிடையிலான தொடர்பு பாதுகாப்பாக இருக்கும்.

இந்த மென்பொருள் 2020ஆம் ஆண்டில் முதன்முதலில் வெளியிடப்பட்டது. இதன் முக்கிய செயல்பாட்டு அம்சங்களில் சாதனங்களுக்கிடையே முழுமையான மறையாக்கத்தை வழங்குவது முக்கியமான ஒன்று. இது கோப்புகளைப் பரிமாற்றம் செய்யவும் உரையாடல்களை மேற்கொள்ளவும் வசதிகளை அளிக்கிறது. மேலும் தேவைப்படும் பயனர்கள் தங்களுக்கு என்று தனியாக ஒரு சேவையகத்தை நிறுவி அந்த சேவையகத்தின் மூலம் இந்த மென்பொருள் சேவைகளை பயன்படுத்திக் கொள்ளவும் முடியும். ரஸ்ட்டெஸ்க் ஒரு தொலைநிலை நிர்வாகத்திற்கான நம்பகமான மற்றும் திறந்த மூல தீர்வாக பார்க்கப்படுகிறது.

ரஸ்ட்‌டெஸ்க் மற்றும் டீம் வியூவர் இரண்டும் தொலைநிலை கணினி அணுகலை வழங்கும் மென்பொருட்கள். ஆனால் ரஸ்ட்‌டெஸ்க் திறந்த மூல (open source) வடிவில் இருப்பது காரணமாக, பல நிறுவனங்கள் மற்றும் தனிநபர்கள் இதை அதிகமாக பயன்படுத்த தொடங்கியுள்ளனர். இது டீம்‌வியூவரின் பிரபலத்தையும் வணிக ஆதாயத்தையும் ஒரு அளவுக்கு பாதித்துள்ளது. ரஸ்ட்‌டெஸ்க் பயன்படுத்துபவருக்கு முழு கட்டுப்பாடு கிடைக்கிறது. தனி சர்வரை அமைத்து, தரவு பாதுகாப்பாக வைத்துக்கொள்ள முடியும். இதனால் பல நிறுவனங்கள் வெளிநாட்டு சர்வர்களை நம்ப வேண்டிய அவசியம் குறைகிறது. டீம்‌வியூவர் முறைப்படி சந்தா கட்டணம் செலுத்த வேண்டியதால் சிலர் அதிலிருந்து விலகி ரஸ்ட்‌டெஸ்க் பக்கம் மாறுகின்றனர்.

## உதாரணங்கள்
தொலைதூர நிர்வாக மென்பொருள் உதாரணங்கள்:
* ரைட்விஎன்சி
* றியல்விஎன்சி
* அல்ட்றாவிஎன்சி
* டீம் வியூவர்

## மேற்கோள்கள்

பகுப்பு:மெய்நிகர் வலையமைப்பு
பகுப்பு:மென்பொருள்
பீட்டர் வில்கின்சன் கவ்விட்

**பீட்டர் வில்கின்சன் கவ்விட்** (*Peter Wilkinson Howitt*) (பிறப்பு: மே 31,1946) கனடாவைச் சேர்ந்த பொருளாதார நிபுணரும், நோபல் பரிசு பெற்றவரும் ஆவார். இவர் தற்போது பிரவுன் பல்கலைக்கழகத்தில் சமூக அறிவியலின் லின் கிராசுட் பேராசிரியராக உள்ளார். ஜோயல் மோகிர், பிலிப் அகியோன் ஆகியோருடன் சேர்ந்து, 2025ஆம் ஆண்டின் பொருளியலுக்கான நோபல் நினைவுப் பரிசு "படைப்பு அழிவு மூலம் நீடித்த வளர்ச்சியைக் கோட்பாட்டிற்காக" வென்றார்.

## இளமையும் கல்வியும்
கவ்விட் 1946இல் கனடாவின் குயெல்பில் பிறந்தார்.

கவ்விட் 1968இல் மெக்கில் பல்கலைக்கழகத்தில் பொருளாதாரத்தில் இளங்கலைப் பட்டம் பெற்றார். பின்னர், 1969ஆம் ஆண்டில் மேற்கத்திய ஒன்றாரியோ பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். கவ்விட் 1973இல் வடமேற்கு பல்கலைக்கழகத்தில் பொருளாதாரத்தில் முனைவர் பட்டம் பெற்றார். இவரது முனைவர் பட்ட ஆலோசகர் இராபர்ட் டபிள்யூ குளோவர் ஆவார்.

## கல்விப் பணி
கவ்விட் தனது முனைவர் பட்டத்தைப் பெற்ற பிறகு கனடாவுக்குத் திரும்பினார். இங்கு 1972 முதல் 1996 வரை மேற்கத்திய ஒன்றாரியோ பல்கலைக்கழகத்தில் பேராசிரியராகப் பொருளியல் கற்பித்தார். 1996ஆம் ஆண்டில் ஓகியோ மாநில பல்கலைக்கழகத்தில் ஆசிரிய உறுப்பினரான இவர், 2000ஆம் ஆண்டில் பிரவுன் பல்கலைக்கழகத்தில் சேர்ந்தார். தற்பொழுது இவர் இங்கு பணியாற்றி வருகிறார்.

இவர் கனேடிய பொருளாதார சங்கத்தின் தலைவராக 1993-1994-இல் பணியாற்றினார். பணம், கடன், வங்கி முறைகள் ஆய்விதல் (ஜர்னல் ஆஃப் மணி, கிரெடிட் மற்றும் பேங்கிங்) தொகுப்பாசிரியராக 1997 முதல் 2000 வரை இருந்தார்.

## விருதுகளும், பாராட்டுகளும்
கவிட் 1994 முதல் பொருளியல் புள்ளித்தரவுச் சமுக உறுப்பினராகவும், 1992 முதல் கனடாவின் அரச சமூகத்தின் உறுப்பினராகவும் உள்ளார்.

2019ஆம் ஆண்டில், கவிட், பிலிப் அகியோனுடன் இணைந்து பொருளாதாரத்தில் பிபிவிஏ அறக்கட்டளை அறிவு விருதைப் பெற்றனர். 2025ஆம் ஆண்டில் பொருளாதார அறிவியலுக்கான நோபல் நினைவு பரிசில் பாதி "படைப்பு அழிவு மூலம் நீடித்த வளர்ச்சியைக் கோட்பாட்டிற்காக" கவ்விட் மற்றும் அகியோனுக்கு கூட்டாக வழங்கப்பட்டது. இப்பரிசின் மீதி ஜோயல் மோக்யருக்கு வழங்கப்படுகிறது.

## புத்தகங்கள்
* 
* 
* 
* 
* 

## மேற்கோள்கள்

பகுப்பு:1946 பிறப்புகள்
பகுப்பு:கனடியப் பொருளியலாளர்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:நோபல் பரிசு பெற்ற கனடியர்கள்
மெல்ச்சாமுண்டா சட்டமன்றத் தொகுதி

**மெல்ச்சாமுண்டா சட்டமன்றத் தொகுதி** (*Melchhamunda Assembly constituency*) இந்தியாவின் ஒடிசா மாநிலத்திலுள்ள பர்கஃட் மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட  எல்லை மறுசீரமைப்பிற்குப் பிறகு, இப்பகுதி அத்தாபிரா சட்டமன்றத் தொகுதியுடன் இணைக்கப்பட்டது.

## தேர்ந்தெடுக்கப்பட்ட உறுப்பினர்கள்
1961 ஆம் ஆண்டு முதல் 2008ஆம் ஆண்டு வரை, 11 தேர்தல்கள் நடத்தப்பட்டன.

மெல்ச்சாமுண்டா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:

## மேற்கோள்கள்

பகுப்பு:ஒடிசா சட்டமன்றத் தொகுதிகள்
பகுப்பு:பர்கஃட் மாவட்டம்
கருவிப் பொறியியல் நிறுவனம்

** கருவிப் பொறியியல் நிறுவனம் ** (*Institute of Tool Engineering*) என்பது தமிழ்நாட்டின், திண்டுக்கல்லில் அமைந்துள்ள ஒரு ஆண்கள் மட்டும் படிக்கும் அரசு பொறியியல் கல்லூரி ஆகும். 

## வரலாறு
கருவிப் பொறியியல் நிறுவனம் தமிழக அரசால் நடத்தப்படும் பொறியியல் கல்வி நிறுவனம் ஆகும். இது 1997 ஆண்டு தொடங்கப்பட்டது. ஆண்கள் மட்டும் படிக்கும் கல்லூரி ஆகும். திண்டுக்கல் பேருந்து நிலையம் இருந்து 3 கிலோமீட்டர் தொலைவு உள்ளது மற்றும் தொடர் வண்டி நிலையம் இருந்து அரை கிலோ மீட்டர் தொலைவு ஆகும்.

## கல்வி தகுதி
பத்தாம் வகுப்பு மட்டுமே 

## வயது வரம்பு
இல்லை 

## மாணவர் சேர்க்கை
மொத்தம் 45 மாணவர்கள் மட்டும் சேர முடியம்.

## இருப்பிடம்
தொடர் வண்டி நிலையம் அருகில்  அமைந்துள்ளது. 

## மேற்கோள்கள்
*https://tnvelaivaaippu.gov.in/pdf/career_info/DIE_DESIGNER.pdf
*https://dindigul.nic.in/tool-die-admission/

## வெளியிணைப்புகள்
*  

பகுப்பு:திண்டுக்கல் மாவட்ட பல்கலைக்கழகங்களும் கல்லூரிகளும்
பகுப்பு:பொறியியல் கல்வி
சங்கர் சிங் ராவத்

**சங்கர் சிங் ராவத்** *(Shankar Singh Rawat)* என்பவ்ர் பாரதிய ஜனதா கட்சி சேர்ந்த ஒரு இந்திய அரசியல்வாதி மற்றும் இராசத்தான் சட்டமன்றத்தின் பியாவர் சட்டமன்றத் தொகுதியின் சட்டமன்ற உறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1955 பிறப்புகள்
பியாவர் சட்டமன்றத் தொகுதி

**பியாவர் சட்டமன்றத் தொகுதி** *(Beawar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. பியாவர், இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கயல்

**கயல்** (*Kayal*) என்பதற்கு தமிழில் மீன் என்பது பொருளாகும். இத்தலைப்பு பின்வருவனவற்றைக் குறிக்கலாம்.

## மக்கள்.

* கயல் (கவிஞர்)
* பெராம் கயல் (பிறப்பு 1988) இஸ்ரேலிய தொழில்முறை கால்பந்து வீரர்
* நீரஜ் கயல், இந்திய கணினி அறிவியலாளர்

## மற்றவை

* கயல் (2014 இந்தியத் தமிழ்த் திரைப்படம்) 
* ''கயல்''  2021 இந்தியத் தமிழ் மொழி தொலைக்காட்சி தொடர்
* கயல்விழி அல்லது கயல், 2014 ஆம் ஆண்டு ''ஜிகர்தண்டா'' என்ற தமிழ்த் திரைப்படத்தில் லட்சுமி மேனன் நடித்த ஒரு கதாபாத்திரத்தின் பெயர்

பகுப்பு:பெண் தமிழ்ப் பெயர்கள்
குலியானா சட்டமன்றத் தொகுதி

**குலியானா சட்டமன்றத் தொகுதி** (*Kuliana Assembly constituency*) இந்தியாவின் ஒடிசா மாநிலத்திலுள்ள மயூர்பஞ்சு மாவட்டத்தைச் சேர்ந்த ஒரு சட்டமன்றத் தொகுதியாகும். 1974 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட  எல்லை மறுசீரமைப்பிற்குப் பிறகு, இப்பகுதி பாங்கிரிபோசி சட்டமன்றத் தொகுதி இணைக்கப்பட்டது. பழங்குடி இனத்தவருக்கு இத்தொகுதி ஒதுக்கப்பட்டுள்ளது.

## தேர்ந்தெடுக்கப்பட்ட உறுப்பினர்கள்
1974 ஆம் ஆண்டு முதல் 2008ஆம் ஆண்டு வரை, இங்கு 8 தேர்தல்கள் நடத்தப்பட்டன.

குலியானா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:

## மேற்கோள்கள்

பகுப்பு:ஒடிசா சட்டமன்றத் தொகுதிகள்
பகுப்பு:மயூர்பஞ்சு மாவட்டம்
பந்து மின்னல்

**பந்து மின்னல்** (*Ball lightning*) என்பது ஒரு ஒளிரும் மின்னல் பந்து ஆகும்.  இது சில நேரங்களில் இடியுடன் கூடிய மழைக் காலத்திலும் தோன்றும். ஆனால் பொதுவாக  இது மின்னலை விட நீண்ட நேரம் நீடிக்கும் தன்மை உடையது. அறிவியலாளர்கள் பந்து மின்னலை இன்னும் நன்றாகப் புரிந்து கொள்ளவில்லை. மேலும் சிலர் பந்து மின்னல் உண்மையானது என்று கூட நினைக்கவில்லை. ஏனெனில் அது மிகவும் விசித்திரமானது. இருப்பினும் இது பல நம்பகமான நபர்களால் வானிலை இதழ்களில் பரவலாகப் பதிவாகியுள்ளது.  எனவே பந்து மின்னல் உண்மையானதாக இருக்க மிகவும் சாத்தியம் உள்ளது.

## விளக்கம்
பந்து மின்னலைப் பார்த்தவர்கள் இது ஒரு திராட்சைப்பழம் அல்லது கூடைப்பந்தின் அளவு என்று கூறுகின்றனர்; இது ஒரு மகிழுந்து போல பெரியது என்றும் கூட கூறப்படுகிறது.  ஒளிரும் பந்து மின்னல் சிவப்பு, ஆரஞ்சு அல்லது மஞ்சள் நிறத்தில் இருக்கும். சிலர் அது மேகங்களிலிருந்து விழுவதைக் கண்டிருக்கிறார்கள். சில நேரங்களில், பந்து மின்னல் சில வினாடிகள் மிதக்கிறது அல்லது தரையில் இருந்து சற்று மேலே சறுக்குகிறது அல்லது அது ஒரு பொருளின் மேற்பரப்பில் உருளலாம். உமிழும் கோளத்திலிருந்து சீறும் சத்தங்கள் வருகின்றது. சிலர் அதை ஒரு அடையாளம் கண்டுபிடிக்க முடியாத பறக்கும் பொருள் என்று கூட நினைத்திருக்கிறார்கள். பந்து மின்னல் சில நேரங்களில் சத்தமாக வெடிக்கும், மற்ற நேரங்களில் அது அமைதியாக மறைந்துவிடும். அது ஜன்னல்களை உடைத்து அல்லது வெறுமனே சென்று, தரையில் குதித்து, சலசலத்து, பின்னர் தொலைக்காட்சிகள் அல்லது புகைபோக்கி போன்றவற்றில் மறைந்துவிடும் என்று அறியப்படுகிறது. சிலர் பந்து மின்னல் மனிதர்களைக் கொல்லக்கூடும் என்று கூறுகின்றனர். மற்றவர்கள் மனிதர்கள் மீது அதன் விளைவு பாதிப்பில்லாதது என்று கூறுகின்றனர்.
## பார்த்தவர்கள்
பலர் பந்து மின்னலைப் பார்த்ததாகக் கூறப்படுகிறது. *எபினேசர் கோபாம் பிரீவர்* என்பவர் "உலகளாவிய மின்னல் பந்து" பற்றி எழுதியுள்ளார். அவை தரையில் விழலாம் அல்லது பீரங்கி போல வெடிக்கலாம் என்று கூறுகிறார்.  *லாரா இங்கால்ஸ் வைல்டர்* பந்து மின்னல் பற்றி தனது புத்தகத்தில் கீழ்கண்டவாறு எழுதுகிறார் :தான் சிறியவளாக இருந்தபோது, ஒளி பந்துகளைக் கண்டதாகவும், அதை அவளுடைய தாய் ஒரு துடைப்பத்தால் விரட்டியதாகவும் கூறுகிறார்.

உருசியாவின் இறுதிப் பேரரசர் இரண்டாம் நிக்கோலஸ், தான் பந்து மின்னலைக் கண்டதாக கீழ்கண்டவாறு கூறினார்:

## மேற்கோள்கள்

## வெளி இணைப்புகள்
* The Proof Is Out There: Unexplained Lightning Phenomenon Caught On Camera – History (via YouTube)

பகுப்பு:விளக்கப்படாத தோற்றப்பாடுகள்
பகுப்பு:வானியல் நிகழ்வுகள்
மயிலாப்பூர் கௌரி அம்மாள்

**மயிலாப்பூர் கௌரி அம்மாள்** (*Mylapore Gowri Ammal*)  (1892–1971) சென்னையின் மயிலாப்பூரைச் சேர்ந்த ஒரு பரதநாட்டியக் கலைஞர் ஆவார். இவர், மயிலாப்பூரில் உள்ள கபாலீசுவரர் கோவிலில் நடனக் கலைஞராக இருந்தார். 1959 ஆம் ஆண்டில், பரதநாட்டியத்திற்காக சங்கீத நாடக அகாதமி விருது வழங்கப்பட்டது.

## வாழ்க்கை வரலாறு
மயிலாப்பூர் கௌரி அம்மாள் 1892 ஆம் ஆண்டில் தமிழ்நாட்டின் மயிலாப்பூரில் ஒரு தேவதாசிக் குடும்பத்தில் பிறந்தார். இவரின் தாயார் துரைகண்ணு அம்மாளும் ஒரு நடனக் கலைஞராக இருந்தார். நெல்லூர் முனுசாமி நாட்டுவனாரிடமும் தனது தாயிடமிருந்தும் நடனத்தைக் கற்றுக்கொண்டார். கோயில் நடனக் கலைஞர்களின் குடும்பத்தில் பிறந்த இவர், மயிலாப்பூரில் உள்ள கபாலீசுவரர் கோயிலில் நடன்மாடிய கடைசி நபராக இருந்தார். கோயில் நடனத்தை தடைசெய்யும் சட்டம் நிறைவேற்றப்படும் வரை, கபாலீசுவரர் கோயிலைச் சேர்ந்த ஒரு சிறிய வீட்டில் கௌரி அம்மாள் வசித்து வந்தார். தனது கடைசி காலத்தில் பாதுகாவலரையும் வீட்டையும் இழந்த இவர், தனது வாழ்நாள் முழுவதும் நடனம் கற்பிப்பதன் மூலம் உயிர் பிழைத்தார்.

கௌரி அம்மாள் ஜனவரி 22,1971 அன்று இறந்தார்.

## தொழில் வாழ்க்கை
கௌரி அம்மாள் மயிலாப்பூரில் உள்ள கபாலீசுவரர் கோயிலில் நடனக் கலைஞராக தனது நடன வாழ்க்கையைத் தொடங்கினார். இவர் பெரும்பாலும் கபாலீசுவரர் கோயிலின் கடைசி தேவதாசி நடனக் கலைஞர் என்று குறிப்பிடப்படுகிறார். 1947 ஆம் ஆண்டில் மெட்ராஸ் தேவதாசி (அர்ப்பணிப்பு தடுப்புச் சட்டம்) சட்டத்தின் கீழ் இந்திய அரசு தேவதாசி முறையை தடை செய்யும் வரை கோவிலில் தெய்வத்திற்காக நடனமாடினார்.

1932 ஆம் ஆண்டில், பரதநாட்டியத்தை ஆதரிப்பதற்கும், அதை ஒரு கலை வடிவமாக அங்கீகரிக்கவும், அது தேவதாசி முறையை அடிப்படையாகக் கொண்டதால், அதை ஒரு சமூக சீர்திருத்த இயக்கத்தின் ஒரு பகுதியாக நிராகரிக்காமல் இருப்பதற்கும் ஈ. கிருஷ்ண ஐயர் பெரும் முயற்சி செய்தார். 1932 ஆம் ஆண்டில், கௌரி அம்மாள் சென்னை மியூசிக் அகாதெமியில் நடனமாடினார். 1936 ஆம் ஆண்டில் கௌரி அம்மாள் அங்கீகரிக்கப்பட்டார். ருக்மிணி தேவி அருண்டேல் தனக்கு குருவாக இருந்து பரதநாட்டியத்தை கற்பிக்க இவரை அணுகினார்.

பரதநாட்டியத்தில் கௌரி அம்மாளின் அபிநயம், பாவம் மற்றும் இசைத் திறமை ஆகியவை பரவலாகக் குறிப்பிடப்பட்டன. இவர் கடைசியாக 1935 ஆம் ஆண்டில் இந்திய தேசிய காங்கிரசின் வெள்ளி விழா கொண்டாட்டங்களில் ஒரு பொது மேடையில் நடன நிகழ்ச்சியை நிகழ்த்தினார்.

## குறிப்பிடத்தக்க சீடர்கள்
தஞ்சாவூர் பாலசரஸ்வதி,  ருக்மிணி தேவி அருண்டேல்,  சுதாராணி இரகுபதி, கலாநிதி நாராயணன், சோனல் மான்சிங், யாமினி கிருஷ்ணமூர்த்தி மற்றும் நிர்மலா ராமச்சந்திரன் உள்ளிட்ட பல குறிப்பிடத்தக்க நடனக் கலைஞர்கள் கௌரி அம்மாளின் மாணவர்களாக இருந்தனர்.

## விருதுகளும் கௌரவங்களும்
1959 ஆம் ஆண்டில் பரதநாட்டியத்திற்காக சங்கீத நாடக அகாதமி விருதைப் பெற்றார். சென்னை மியூசிக் அகாதெமியிலிருந்தும்  விருதைப் பெற்றுள்ளார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பரதநாட்டியக் கலைஞர்கள்
பகுப்பு:1971 இறப்புகள்
பகுப்பு:1892 பிறப்புகள்
பகுப்பு:தமிழ்நாட்டு நடனக்கலைஞர்கள்
நிர்மலா ராமச்சந்திரன்

**நிர்மலா ராமச்சந்திரன்** (*Nirmala Ramachandran*) தமிழ்நாட்டின் மயிலாப்பூரைச் சேர்ந்த பரதநாட்டிய நடனக் கலைஞர் ஆவார். 2004-ஆம் ஆண்டில், பரதநாட்டியத் துறையில் இவர் செய்த பங்களிப்புகளுக்காக இந்திய அரசின் சங்கீத நாடக அகாதமி விருதைப் பெற்றார்.

## வாழ்க்கை வரலாறு
நிர்மலா விசுவநாதன் 1936 ஆம் ஆண்டு பிப்ரவரி 9 ஆம் தேதி தமிழ்நாட்டின் மயிலாப்பூரில் பிறந்தார். தஞ்சாவூர் மாவட்டத்தில் உள்ள நீடாமங்கலத்தைச் சேர்ந்த நிர்மலாவின் தந்தை விசுவநாதன் ஒரு தொழிலதிபர் ஆவார்.இவரின் தாயார் சிவகாமுவுக்கு இசை மற்றும் நடனம் மீது ஆர்வம் இருந்தது. மயிலாப்பூரில் வாழ்ந்த  நடனக் கலைஞர் மயிலாப்பூர் கௌரி அம்மாளுடன் இருந்த சிவகாமுவின் தொடர்பு, இவரை கர்நாடக இசை மற்றும் பரதநாட்டியத்துடன் நெருக்கமாகக் கொண்டு வந்தது. நிர்மலா வெளிநாட்டில் பணியமர்த்தப்பட்ட ஏர் இந்தியா அதிகாரியான இராமச்சந்திரன் என்பவரை மணந்தார்.

நிர்மலா, மயிலாப்பூர் கௌரி அம்மாள் மற்றும் பாண்டநல்லூர் சொக்கலிங்கம் பிள்ளை ஆகியோரின் கீழ் தனது ஆரம்பகால பரதநாட்டியப் பயிற்சியை செய்தார். 1947 ஆம் ஆண்டில், இவரது 11 வயதில் இவரது அரங்கேற்றம் நடைபெற்றது.

கருநாடக இசையின் மீது ஆர்வம் கொண்ட நிர்மலா, 1956 ஆம் ஆண்டில் சென்னைப் பல்கலைக்கழகத்தின் கீழ் இயங்கிவரும் சென்னை இராணி மேரி கல்லூரியில் கருநாடக இசையில் இளங்கலை பட்டம் பெற்றார். பின்னர், கே. வி. நாராயணசுவாமி மற்றும் டி. முக்தா ஆகியோரின் கீழ் தனது மேம்பட்ட பயிற்சியை மேற்கொண்டார்.

### தனிப்பட்ட வாழ்க்கையும் இறப்பும்
1958 ஆம் ஆண்டில் அவர் ஏர் இந்தியா அதிகாரியான எஸ். இராமச்சந்திரனை மணந்தார். இந்த தம்பதியினருக்கு மருத்துவர் இராம் கோபாலகிருஷ்ணன் மற்றும் சித்தார்த்தா ராமச்சந்திரன் என்ற இரண்டு மகன்கள் உள்ளனர். நிர்மலா இராமச்சந்திரன் பிப்ரவரி 23,2011 அன்று தமிழ்நாட்டின் சென்னையில் காலமானார்.

## தொழில் வாழ்க்கை
புகழ்பெற்ற நடனக் கலைஞர் தஞ்சாவூர் பாலசரஸ்வதியின் நடன நிகழ்ச்சியில் பங்கேற்க நிர்மலாவிற்கு வாய்ப்பு கிடைத்தது. ஆனால் சாரங்கபாணி ஐயங்காரோ அல்லது இவரது குரு சொக்கலிங்கம் பிள்ளையோ அதற்கு ஆதரவாக இருக்கவில்லை. இது பின்னர் சொக்கலிங்கம் பிள்ளையுடனும் அவரது பந்தநல்லூர் நடன பாணியுடனும் விரிசலுக்கு வழிவகுத்தது. திருவலப்புத்தூர் சுவாமிநாத பிள்ளையின் கீழ் நடனம் கற்க வாய்ப்பு அளித்ததன் மூலம் பந்தநல்லூர் நடன பாணிக்குத் திரும்புவதற்கு ஈ. கிருஷ்ண ஐயர் இவருக்கு உதவினார். 1954 டிசம்பர் 28 அன்று மியூசிக் அகாதெமியில் ஒரு முறை முழு நீள நகழ்ச்சியை நிகழ்த்தினார்.

தனது கணவர் இராமச்சந்திரனுடன் பல்வேறு நாடுகளுக்கு பயணம் செய்த நிர்மலா, தனது கலை வாழ்க்கையைத் தொடர்ந்தார். மேலும் தனது நிகழ்ச்சிகள், சொற்பொழிவுகள் மற்றும் வகுப்புகள் மூலம் அந்த நாடுகளில் பரதநாட்டியக் கலையை பரப்பினார். 1987-88-ல் சோவியத் ஒன்றியத்தில் நடந்த இந்திய விழா உட்பட உலகெங்கிலும் உள்ள பல்வேறு இடங்களில் இவர் நிகழ்ச்சிகளை நிகழ்த்தினார்.

பரதநாட்டிய ஆசிரியரான நிர்மலா ராமச்சந்திரன், தனது நிறுவனமான நிர்மலா நிகேதன் மூலம் பல நடனக் கலைஞர்களுக்கு பயிற்சி அளித்துள்ளார்.

## விருதுகளும் கௌரவங்களும்
2001 ஆம் ஆண்டில் நிர்மலா சென்னை மியூசிக் அகாதெமியிலிருந்து விருது பெற்றார். 2004 ஆம் ஆண்டில், பரதநாட்டியத்திற்காக சங்கீத நாடக அகாதமி விருதைப் பெற்றார்.

## மேற்கோள்கள்

பகுப்பு:தமிழ்நாட்டு நடனக்கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பரதநாட்டியக் கலைஞர்கள்
பகுப்பு:2011 இறப்புகள்
பகுப்பு:1936 பிறப்புகள்
செம்பகனூர் இயற்கை வரலாற்று அருங்காட்சியகம்

**செம்பகனூர் இயற்கை வரலாற்று அருங்காட்சியகம்** (Shembaganur Museum of Natural History) தென்னிந்தியாவில் தமிழ்நாட்டில் திண்டுக்கல் கொடைக்கானல் பகுதியில் அமைந்துள்ள ஓர் இயற்கை வரலாற்று அருங்காட்சியகம் ஆகும். இந்த அருங்காட்சியகம் 1895ஆம் ஆண்டில் நிறுவப்பட்டது. இந்த அருங்காட்சியகத்தில் மானுடவியல், தாவரவியல், விலங்கியல், கைவினைப்பொருட்கள் ஆகிய துறைகளைச் சேர்ந்த ஏராளமான பொருட்கள் காட்சிக்கு வைக்கப்பட்டுள்ளன.

## வரலாறு
செம்பகனூர் இயற்கை வரலாற்று அருங்காட்சியகம் 1951ஆம் ஆண்டில் எசுப்பானியா நாட்டை சார்ந்த கிறிஸ்தவ மதத் துறவி உகர்த்தால் புத்துயிர் பெற்றது. இங்கு 2500 தாவரச் சிற்றினங்கள் பாதுகாத்து வைக்கப்பட்டுள்ளன. 500 மேற்பட்ட விலங்கினங்களை பற்றிய சேகரிப்பும் காட்சி படுத்தி வைக்க பட்டு உள்ளன.  தற்போது இந்த அருங்காட்சியகம் திரு இருதய கல்லுரியில் நிர்வாகத்தினால் பராமரிக்கப்படுகிறது.

## பார்வை நேரம்
காலை 10 மணி முதல் 11 மணி வரை மாலை 3 மணி முதல் 5 மணி வரை

## அனுமதி கட்டணம்
ஒரு நபருக்கு இரண்டு ரூபாய் மட்டும். 

## காட்சிப் பிரிவுகள்
* மானுடவியல்
* தாவரவியல்
* விலங்கியல்
* கைவினைப் பொருட்கள்

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## மேற்கோள்கள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:சென்னையிலுள்ள அருங்காட்சியகங்கள்
பகுப்பு:சென்னையின் பாரம்பரியக் கட்டடங்கள்
பகுப்பு: கொடைக்கானல்
வைட்டிலா - 9

**வைட்டிலா - 9** *(VTL 9)* எனப்படும் இந்த நெல் வகை, கேரளாவின் ஒரு புதிய நெல் இரகமாகும். நீண்ட கால நெல் இரகமாக அறியப்படும் இது, ஏற்கனவே உள்ள இரகத்துடன் (8 dsm) ஒப்பிடும்போது, ​​12 dsm உப்புத்தன்மையைத் தாங்கும் திறன் கொண்டது எனவும்,  வைட்டிலா - 6 இரகத்தை விட 10% கூடுதல் விளைச்சல் தருவதாக கருதப்படுகிறது. தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 2015 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது. 

## பின்னணி
110 - 115  நாட்களில் முதிர்வடைவதாக கருதப்படும் இந்நெல் இரகத்தின் அரிசி, நடுத்தர சிவப்பு நிறமாகும். அதிக உப்புத்தன்மை கொண்ட கடலோரப் பகுதிகளில் சம்பா சாகுபடி பருவத்திற்கு ஏற்றது எனப்படும் இது, அதிக மகசூல் தரும் உப்புத்தன்மையைத் தாங்கும் இரகமாகும், மேலும் இது நீரில் மூழ்குவதையும் தாங்கும் தன்மை கொண்டது எனவும் கூறப்படுகிறது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
கோலாலம்பூர் பொது அஞ்சல் நிலையம்

**கோலாலம்பூர் பொது அஞ்சல் நிலையம்** (*Kuala Lumpur General Post Office*) மலேசிய நாட்டிலுள்ள மிகப் பெரிய பொது அஞ்சல் நிலையமாகும். கோலாலம்பூர் நகரின் மையப் பகுதியில் உள்ள தாயாபூமி வளாகத்தில் இந்நிலையம் அமைந்துள்ளது. 1984 ஆம் ஆண்டு அக்டோபர் மாதம் 30 ஆம் தேதியன்று இந்நிலையம் தொடங்கப்பட்டது. அப்போது பிரதமராக இருந்த மலேசியாவின் பிரதமர் மகாதீர் முகமது கோலாலம்பூர் பொது அஞ்சல் நிலையத்தை திறந்து வைத்தார்.

## போக்குவரத்து
கோலாலம்பூரில் அமைந்துள்ள ஒருங்கிணைந்த விரைவு போக்குவரத்து நிலையமான பசார் செனி நிலையத்திலிருந்து வடமேற்கே நடந்து செல்லும் தூரத்தில் இந்த அஞ்சல் நிலையம் அமைந்துள்ளது.

## மேற்கோள்கள்

பகுப்பு:மலேசியா
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
திரிபுமானி

**திரிபுமானி** (*Strainmeter*) புவி இயற்பியலாளர்கள் பூமியின் உருமாற்றத்தை அளவிடுவதற்குப் பயன்படுத்தும் ஒரு கருவி ஆகும். நேரியல் திரிபுமானி இரண்டு புள்ளிகளுக்கு இடையிலான தூரத்தில் ஏற்படும் மாற்றங்களை அளவிடுகின்றது.thumb|294x294px|சிதைவு நில அதிர்வுமானி
திட நீளத் தரநிலையைப் பயன்படுத்தும் வகை 1932 ஆம் ஆண்டு பெனியோஃப் என்பவரால் இரும்புக் குழாயைப் பயன்படுத்திக் கண்டுபிடிக்கப்பட்டது; பின்னர் வந்த கருவிகள் இணைந்த குவார்ட்ஸால் செய்யப்பட்ட தண்டுகளைப் பயன்படுத்தின. இந்த வகை நவீனக் கருவிகள் மிகக் குறைந்த தூரங்களுக்கு நீள மாற்றங்களை அளவிட முடியும், மேலும் அவை பொதுவாக துளைக்குழிகளில் வைக்கப்படுகின்றன, அவை துளையின் விட்டத்தில் ஏற்படும் சிறிய மாற்றங்களை அளவிடுகின்றன. மற்றொரு வகை துளைக் கருவி திரவத்தால் நிரப்பப்பட்ட அளவின் மாற்றங்களைக் கண்டறிகிறது (சிலிகான் எண்ணெய் போன்றவை). மிகவும் பொதுவான வகை அமெரிக்காவில் சாக்ஸ் மற்றும் எவர்ட்சன் கண்டுபிடித்த டைலடோமீட்டர் திரிபு டென்சரை அளவிட சிறப்பாக வடிவமைக்கப்பட்ட தொகுதிகளைப் பயன்படுத்தும் ஒரு வடிவமைப்பை ஜப்பானில் உள்ள சகட்டா உருவாக்கியுள்ளார்.

இந்த வகையான திரிபுமானிகள் அனைத்தும் சில ஹெர்ட்ஸ் முதல் நாட்கள், மாதங்கள் மற்றும் ஆண்டுகள் வரையிலான அதிர்வெண்களில் உருமாற்றத்தை அளவிட முடியும். இது நில அதிர்வு அளவீடுகளால் கண்டறியக்கூடியதை விடக் குறைந்த அதிர்வெண்களில் சமிக்ஞைகளை அளவிட அனுமதிக்கிறது. பெரும்பாலான திரிபுமானி பதிவுகள் பூமியின் அலைகளிலிருந்து வரும் சமிக்ஞைகளையும், பூகம்பங்களிலிருந்து வரும் நில அதிர்வு அலைகளையும் காட்டுகின்றன.

மிகவும் விரிவான திரிபுமானிகளின் வலையமைப்பு ஜப்பானில் நிறுவப்பட்டுள்ளது; இது பெரும்பாலும் சுரங்கப்பாதைகளில் குவார்ட்ஸ்-பார் கருவிகளையும், சில சீரொளி கருவிகளையும் உள்ளடக்கியது. 2003 ஆம் ஆண்டு தொடங்கி, அமெரிக்காவில் பசிபிக்/வட-அமெரிக்க தட்டு எல்லையில் இன்னும் பல திரிபுமானிகளை நிறுவ ஒரு பெரிய முயற்சி (தட்டு எல்லை ஆய்வகம்) மேற்கொள்ளப்பட்டுள்ளது. முதன்மையாக வாஷிங்டன், ஓரிகான் மற்றும் கலிபோர்னியாவில் சுமார் 100 துளைக்குழி திரிபுமானிகளையும், கலிபோர்னியாவில் ஐந்து சீரொளி திரிபுமானிகளையும் நிறுவுவதே இதன் நோக்கம்.

## மேற்கோள்கள்

* 

## வெளி இணைப்புகள்

* Piñon Flat Observatory, CA: laser strainmeters
* GTSM Technologies, AUS: borehole strainmeters
* Plate Boundary Observatory 
* US Geological Survey, see under '''Fault Monitoring''' 
பகுப்பு:அளவிடும் கருவிகள்
சசியித்லு கடற்கரை

**சசியித்லு கடற்கரை** (*Sasihithlu beach*) இந்தியாவின் கர்நாடக மாநிலத்தில் உள்ள மங்களூரு நகரத்தின் வடக்கே அமைந்துள்ள சசியித்லு கிராமத்தில் அமைந்துள்ளது. தாய்பிட்டில் கடற்கரை என்ற பெயராலும் அழைக்கப்படுகிறது. சசியித்லு கடற்கரை தேசிய நெடுஞ்சாலை 66 என்ற சாலையின் மேற்கே சுமார் 6 கிமீ தொலைவில் அமைந்துள்ளது. பவஞ்சே ஆறு, சாம்பவி ஆற்றின் உப்பங்கழிகளால் இக்கடற்கரை சூழப்பட்டுள்ளது. இரண்டு ஆறுகளும் கடற்கரையில் சந்திக்கின்றன. இது மங்களூரின் வேகமாக வளர்ந்து வரும் பகுதிகளில் ஒன்றான முக்காவிற்கு அருகில் உள்ளது.  இந்த கடற்கரையில் 2016 மற்றும் 2017 ஆம் ஆண்டுகளில் அகில இந்திய அளவிலான அலைச்சறுக்கு போட்டிகள் நடந்தன.

## போக்குவரத்து
சசியித்லு கடற்கரை பொது போக்குவரத்து மூலம் நன்கு இணைக்கப்பட்டுள்ளது. பாரத மாநில வங்கி அருகிலுள்ள பிரதான பேருந்து நிறுத்தத்திலிருந்தும் நகரத்தின் பிற பகுதிகளிலிருந்தும் பல நகரப் பேருந்துகள் (2,2ஏ) உள்ளன. சசியித்லு கடற்கரைக்கு முக்காவில் நிறுத்தும் விரைவுவண்டி அல்லாத பேருந்துகளிலும் செல்லலாம். பேருந்தில் இருந்து இறங்கியவுடன், ஒருவர் வாடகை வாகனத்திலும் சசியித்லு கடற்கரையை அடையலாம். 
 
## மேற்கோள்கள்

பகுப்பு:மங்களூரில் உள்ள கடற்கரைகள்
அலோசியம்

**அலோசியம்** (*Aloyseum*) என்பது இந்தியாவின் கர்நாடக மாநிலத்தில் உள்ள மங்களூரு நகரத்தில் இருக்கும் புனித அலோசியசு கல்லூரியின் வளாகத்தில் அமைந்திருக்கும் ஓர் அருங்காட்சியகமாகும். 1913 ஆம் ஆண்டு இந்த அருங்காட்சியகம் நிறுவப்பட்டது.

## வரலாறு
அலோசியம் அருங்காட்சியகம் 1913 ஆம் ஆண்டு சியாபி என்ற இத்தாலிய இயேசுட்டு பாதிரியார் சுமார் 2000 வகையான கனிமங்கள், உலர்தாவரகம் மற்றும் ஒரோமானிய நாணயங்களின் தொகுப்பை நன்கொடையாக வழங்கியபோது இந்த அருங்காட்சியகம் தொடங்கியது. 1906 ஆம் ஆண்டில், மங்களூரில் பயன்படுத்தப்பட்ட முதல் தானுந்து வாகனம் தி தியான் சிற்றுந்து ஆகும். இது உயர்நில காப்பி நிறுவனத்தின் பி எஃப் எக்சு சல்டானாவால் மங்களூருக்கு இறக்குமதி செய்யப்பட்டது. அருங்காட்சியகத்தில் உள்ள நினைவுப் பொருட்களில் இந்த சிற்றுந்துவும் ஒன்றாகும். இந்த அருங்காட்சியகத்தில் பண்டைய தலைமுறையினர் பயன்படுத்திய வீட்டு மற்றும் விவசாயப் பாத்திரங்களின் தொகுப்பும் உள்ளது.  

## கண்காட்சி காட்சியகங்கள்
அலோசியம் அருங்காட்சியகத்தில் கற்காலக் கருவிகள், அஞ்சல் முத்திரைகள், உரோமானிய நாணயங்கள், பெர்லின் சுவரின் துண்டுகள், அண்டோனியோ மோசெனியின் வரைபடங்கள், ஐரோப்பிய கலைஞர்களின் ஓவியங்கள், அபிசீனியாவின் ஈட்டிகள் மற்றும் அம்புகள், புதிய கற்காலக் கல் கோடரி, தந்தி உபகரணங்கள், மங்களூரின் முதல் சிற்றுந்து வாகனம் மற்றும் மின் உற்பத்தி இயந்திரங்கள், திமிங்கல எலும்புக்கூடு, பழைய இசைக்கருவிகள் போன்ற கலைப்பொருட்கள் உள்ளன.

## மேற்கோள்கள்

பகுப்பு:மங்களூர்
பகுப்பு:இந்திய அருங்காட்சியகங்கள்
பகுப்பு:கர்நாடக மாநிலத்திலுள்ள அருங்காட்சியகங்கள்
பாவூர்

**பாவூர்** (*Pavoor*) இந்தியாவின் கர்நாடக மாநிலத்திலுள்ள ஒரு கிராமம் ஆகும். தெற்கு கன்னட மாவட்டத்தின் மங்களூர் தாலுக்காவில் இக்கிராமம் அமைந்துள்ளது.
## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாவூரின் மக்கள் தொகை 5846 ஆக இருந்தது. இம்மக்கள் தொகையில் 2888 ஆண்களும் 2958 பெண்களும் இருந்தனர்.

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாவூரின் மக்கள் தொகை 5987 ஆக இருந்தது. இம்மக்கள் தொகையில் 2954 ஆண்களும் 3033 பெண்களும் இருந்தனர். மொத்தமாக 1147 குடும்பங்கள் இருந்தன. கர்நாடகாவை விட பாவூர் கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், பாவூர் கிராமத்தின் எழுத்தறிவு விகிதம் 85.48% ஆகவும், கர்நாடகாவின் எழுத்தறிவு விகிதம் 75.36% ஆகவும் இருந்தது. அப்போது பாவூரில் ஆண்களின் எழுத்தறிவு விகிதம் 93.24% ஆகவும், பெண்களின் எழுத்தறிவு விகிதம் 78.09% ஆகவும் இருந்தது. 0-6 வயதுடைய குழந்தைகள் 678 பேர் இருந்தனர். இது கிராமத்தின் மொத்த மக்கள் தொகையில் 11.32% ஆகும். பாவூர் கிராமத்தின் சராசரி பாலின விகிதம் 1027 ஆகும். இது கர்நாடக மாநில சராசரியான 973 என்பதை விட அதிகமாகும்.

## மேலும் காண்க
* மங்களூர்
* தெற்கு கன்னட மாவட்டம்
* கர்நாடக மாவட்டப் பட்டியல் 

## மேற்கோள்கள்

## வெளி இணைப்புகள்
* http://dk.nic.in/

பகுப்பு:கருநாடகச் சிற்றூர்கள்
ஹைர் அலி மற்றும் திப்பு சுல்தான் மணிமண்டபம்

‘ ’ ’ஹைர் அலி மற்றும் திப்பு சுல்தான் மணிமண்டபம் ’ ’ ’  (Tipu Sultan and his father Hyder Ali in Dindigul district)

## வரலாறு
மைசூர் மன்னன் திப்பு சுல்தான் மற்றும் அவருடைய தந்தை ஹைர் அலி இந்தியா சுதந்திர போராட்ட வரலாற்றில் முக்கியப் பங்கு வைத்தனர்.  இவர்கள் இணைந்து ஆங்கிலேயரை எதிர்த்து போராடி வெற்றி பெற்றனர். திண்டுக்கல் பகுதியில் இவர்கள் தங்கள் வாழ்க்கையை செலவளித்தனர். இவர்களை போற்றும் விதமாக தமிழ் நாடு அரசு இவர்களுக்கு திண்டுக்களில் மணிமண்டபம் காட்டினார்.

## முகவரி

யானை தெப்பம் பேருந்து நிலையம், திண்டுக்கல். இது திண்டுக்கல் பேருந்து நிலையம் மற்றும் தொடர்வண்டி நிலையம் அருகில் உள்ளது.

## நுழைவு விவரம்
இதை பார்க்க எந்த கட்டணமும் எல்லை

## மேற்கோள்

பகுப்பு:திண்டுக்கல்
தாகூர் பூங்கா

**தாகூர் பூங்கா** (*Tagore Park*) இந்தியாவின் கர்நாடகா மாநிலத்தில் உள்ள மங்களூரில் அமைந்துள்ள ஒரு பொழுதுபோக்குப் பூங்கா ஆகும். 1900 ஆம் ஆண்டில் கட்டப்பட்ட 33 அடி உயரம் கொண்ட ஒரு கலங்கரை விளக்கம் இப்பூங்காவில் உள்ளது.
கலங்கரை விளக்கம் அசிட்டிலீன் ஒளியால் ஒளிர்கிறது.
நகரத்தின் மிகவும் பரபரப்பான சாலைகளில் ஒன்றான கலங்கரை விளக்க மலைச்சாலையை ஒட்டி இப்பூங்கா அமைந்துள்ளது.

## படக்காட்சியகம்

Image:Light House in Tagore Park - Mangalore.jpg|மங்களுரின் தாகூர் பூங்காவில் கலங்கரை விளக்கம்
Image:Rabindranath Tagore sculpture at Tagore Park - Mangalore.jpg|மங்களுரின் தாகூர் பூங்காவில் இரவீந்திரநாத் தாகூர் சிலை
Image:Tagore Park in Mangalore - 2.jpg|மங்களூரில் உள்ள தாகூர் பூங்காவிற்குப் பின்னணியில் உள்ள கட்டடம்


## மேலும் பார்க்க
* சூரத்கல் கடற்கரை
* பனம்பூர் கடற்கரை
* தண்ணீர்பாவி கடற்கரை
* சோமேசுவர் கடற்கரை
* அலோசியம்

## மேற்கோள்கள்

பகுப்பு:கர்நாடக சுற்றுலாத் தலங்கள்
பகுப்பு:மங்களூரில் உள்ள பூங்காக்கள்
புளுட்டோனைல் குளோரைடு

**புளுட்டோனைல் குளோரைடு** (*Plutonyl chloride*) என்பது PuO2Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  புளுட்டோனியம், ஆக்சிசன் மற்றும் குளோரின் ஆகிய தனிமங்கள் சேர்ந்து இச்சேர்மம் உருவாகிறது. புளுட்டோனியம் +6 என்ற ஆக்சிசனேற்ற நிலையில் ஒரு புளுட்டோனியம் அணு, இரண்டு ஆக்சிசன் அணுக்கள், இரண்டு குளோரின் அணுக்கள் இங்கு காணப்படுகின்றன. ஆரம்பத்தில் 1959 ஆம் ஆண்டில் அலெஞ்சிகோவா மற்றும் பலரால் தனிமைப்படுத்தப்பட்டது.

## தயாரிப்பு
நான்கிணைய புளுட்டோனியம் குளோரைடுடன் குளோரினைச் சேர்த்து ஆக்சிசனேற்றம் செய்து புளுட்டோனைல் குளோரைடு கரைசலை தயாரிக்கலாம். பின்னர் அறை வெப்பநிலையில் வெற்றிடத்தில் கரைசலை ஆவியாக்குவதன் மூலம் புளுட்டோனைல் குளோரைடு தனிமைப்படுத்தப்படுகிறது.

## இயற்பியல் பண்புகள்
புளுட்டோனைல் குளோரைடு நீரில் கரையும். ஓர் அறுநீரேற்று PuO2Cl2·6H2O என அழைக்கப்படும் இச்சேர்மம்  ஒரு நிலையற்ற திடப்பொருளாகும். புளுட்டோனியத்திலிருந்து ஆல்பா கதிர்வீச்சு மூலம் காலப்போக்கில் புளூட்டோனியம்(IV) சேர்மமாக சிதைவடைகிறது.

## பயன்கள்
அணு எரிபொருள் மறுசுழற்சியின் சூழலில் புளுட்டோனைல் குளோரைடு மற்றும் இதன் அணைவுச் சேர்மங்கள் முக்கியமானவையாகும்.

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சி குளோரைடுகள்
தொழில்முனைவோர் வாய்ப்புகள் மற்றும் கற்றல் மையம்

**தொழில்முனைவோர் வாய்ப்புகள் மற்றும் கற்றல் மையம்** (*Centre for Entrepreneurship Opportunities and Learning*) இந்தியாவின் கர்நாடகாவிலுள்ள மங்களூரு நகரில் அமைந்துள்ள ஒரு தொடக்க நிலை வணிக காப்பீட்டு மையமாகும்.  இம்மையம் 2017 ஆம் ஆண்டில் நிர்மலா சீத்தாராமனால் தொடங்கப்பட்டது. இந்தியாவின் மேற்கு கடற்கரையில் ஒரு சிலிக்கான் பள்ளத்தாக்கை உருவாக்குவதை தொழில்முனைவோர் வாய்ப்புகள் மற்றும் கற்றல் மையம் தன்னுடைய நோக்கமாகக் கொண்டுள்ளது.

## நோக்கம்
தொழில்முனைவோர் வாய்ப்புகள் மற்றும் கற்றல் மையத்தின் நோக்கங்கள்:
#தொடக்க நிலை வணிக நிறுவனங்களுக்கு உதவி மற்றும் ஆதரவை வழங்குதல்
#துணிகர மூலதனத்தை கொண்டு வருதல்
#தொழிற்சாலை நிறுவனங்கள் தொடக்க நிலை வணிக நிறுவனங்களுடன் தொடர்பு கொள்ள வழிவகுத்தல்.
#புதிய தொழில்முனைவோருக்கு வழிகாட்ட வழிகாட்டிகளை அழைத்து வருதல்.

இளம் தொழில்முனைவோர் தங்கள் யோசனைகளில் செயல்பட சுற்றுச்சூழல் அமைப்பை வழங்குவதற்காக துணை ஆணையர் தலைமையிலான குழுவால் தொழில்முனைவோர் வாய்ப்புகள் மற்றும் கற்றல் மையம்  இயக்கப்பட்டு நிர்வகிக்கப்படுகிறது.

## மேற்கோள்கள்

பகுப்பு:மங்களூர்
பகுப்பு:மங்களூரில் உள்ள கட்டிடங்கள்
த. வி. வெங்கடேசுவரன்

**த. வி. வெங்கடேசுவரன்** (*TV Venkateswaran*) என்பவர் தமிழ்நாட்டைச் சேர்ந்த அறிவியலாளரும், கல்வியாளரும், பேச்சாளரும், எழுத்தாளரும் ஆவார். அறிவியல் குறித்து தமிழில் பல நூல்களை எழுதியுள்ளார்.

## வாழ்க்கைக் குறிப்பு
வெங்கடேசுவரன் தமிழ்நாட்டின் சென்னையைச் சேர்ந்தவர். 1984 இல் சென்னைப் பல்கலைக்கழகத்தில் கணிதத்தில் இளங்கலைப் பட்டம் பெற்றார், 1991 இல் புதுச்சேரி பல்கலைக்கழகத்தில் அறிவியல் மற்றும் தொழில்நுட்பத் தொடர்பியல் துறையில் முதுகலை பட்டயப் படிப்பைப் படித்தார், 1995 இல் சென்னைப் பல்கலைக்கழகத்தில் வரலாற்றில் முதுகலைப் பட்டம் பெற்றார், 2002 இல் தஞ்சாவூர் தமிழ்ப் பல்கலைக்கழகத்தில் முனைவர்  பெற்றார்.  

இவர் முதலில் இந்திய ரெயில்வேயில் பணிபுரிந்தார். அப்போது தமிழ்நாடு அறிவியல் இயக்கத்துடன் இணைந்து தன் நண்பர்களுடன் சென்னையில் உள்ள குடிசைவாழ் மக்களிடம் அறிவியல் பரப்புரை நிகழ்ச்சிகளை நடத்தினார். துளிர் இதழ் துவக்கப்பட்டபோது அதற்கு பொறுப்பேற்று நடத்த வெங்கடேசுவரன் அழைக்கப்பட்டார். தனக்கு பிடித்த வேலை என்பதால் சம்பளத்தைப் பொருட்படுத்தாமல் இரயில்வே வேலையை விடுத்து தமிழ்நாடு அறிவியல் இயக்கத்தின் இதழ் பணியில் இணைந்தார். அறிவியல் இயக்கத்தில் 10 ஆண்டுகள் பணிபுரிந்த நிலையில் திருவனந்தபுரத்தில் இருக்கும் படிமவியல் தொழில்நுட்ப வளர்ச்சி மையத்தில் அழைப்பின் பேரில் மூத்த விரிவுரையாளராக ஆறு ஆண்டுகள் பணிபுரிந்தார். பின்னர் விஞ்சான பிரசாரில் சேர்ந்து பல்வேறு மநிலங்களில் அறிவியல் கல்வி நகழ்ச்சிகளை நடத்தினார். 2025 காலகட்டத்தில் மொகாலி அறிவியல் கல்வி ஆயவு நிறுவனத்தில் பேராசிரியராக பணிபுந்து வருகிறார். அறிவியல் குறித்து தமிழில் தொடர்ந்து கட்டுரைகளையும், நூல்களையும் எழுதிவருகிறார்.

## எழுதிய நூல்கள்
*அறிவாளியா? முட்டாளா?
*எண்களின் கதை
*கடற்கரையோரம் ஒரு நடைபயணம்
*கணித மேதை ராமனுஜம்
*கண்டோம் கடவுள் துகளை
*கருந்துளை (பிறப்பின் அழுகுரலும் – பிரபஞ்ச புதிர்களும்)
*கிரகணங்களின் நிழல் விளையாட்டு
*சுற்றுச்சூழல் அரசியல்: ஏமாற்றம் தரும் பாரிஸ் ஒப்பந்தம்
*நவீன அறிவியலின் எழுச்சி
*தேனி நியூட்ரினோ திட்டம்: அச்சங்களும் அறிவியலும்
*நிலவுக்குள் பயணம்
*புதிய கண்டுபிடிப்புகள்
*மேகம் கருக்குது
*விண்மீன்கள்: வகை, வடிவம், வரலாறு

## விருதுகள்
* தமிழில் அறிவியலை எழுதி வருவதற்காக, கோயம்புத்தூர் உலக தமிழ் கலாச்சார மையத்தின் நல்லபழனிசாமி விருது (2023)
* திருச்சிராப்பள்ளி எஸ்.ஆர்.வி அறக்கட்டளையின் சாதனையாளர் விருது.
* சென்னை மயிலை தமிழ்சங்கத்தின் சாதனையாளர் விருது.

## மேற்கோள்கள்

பகுப்பு:அறிவியல் தமிழ் எழுத்தாளர்கள்
மதுகுமிலி பரத்

**மதுகுமில்லி பரத்** என்பவர் இந்திய கல்வியாளரும் அரசியல்வாதியும் ஆவார். இவர் 18ஆவது இந்திய மக்களவையில் உறுப்பினராக உள்ளார். விசாகப்பட்டினம், ஐதராபாத்து, பெங்களூருவில் அமைந்துள்ள காந்தி தொழில்நுட்ப, மேலாண்மை நிறுவனத்தின் (கீதம்) தலைவராகவும் பணியாற்றுகிறார். ஐதராபாத்தை தளமாகக் கொண்ட கௌடில்யா பொதுக் கொள்கைப் பள்ளியின் நிறுவனரும் ஆவார். இது பொதுக் கொள்கையில் முதுகலை, முனைவர் படிப்புகளை வழங்குகிறது.

## கல்வி
பரத், 2010ஆம் ஆண்டு மேற்கு லபாயெட்டெ, பர்டூ பல்கலைக்கழகத்தில் தொழில்துறை பொறியியலில் இளநிலை பட்டம் பெற்றுள்ளார். மேலும் பாலோ ஆல்டோ, சிஏ, அமெரிக்காவில் உள்ள இசுட்டான்போர்டு பல்கலைக்கழகத்தில் 2016ஆம் ஆண்டில் கூட்டு முதுகலை/முது வணிகநிர்வாகவியல் பட்டத்தையும் பெற்றார்.

## குடும்பம்
பரத் கீதம் நிறுவனத்தை நிறுவிய ம. வீ. வே. சத்தியநாராயண மூர்த்தியின் பேரன் ஆவார். இவர் நந்தமூரி பாலகிருஷ்ணாவின் இளைய மகளான நந்தமூரி தேஜசுவினியை மணந்தார்.

## அரசியல்
பரத் தெலுங்கு தேசம் கட்சி உறுப்பினர் ஆவார். இவர் 2019 இந்திய பொதுத் தேர்தலில் முதல் முறையாக விசாகப்பட்டினம் மக்களவைத் தொகுதியில் போட்டியிட்டார். 2019ஆம் ஆண்டில் இவர் 4414 வாக்குகள் வித்தியாசத்தில் தோல்வியடைந்தார். 2024 இந்திய பொதுத் தேர்தலில் இவர் மீண்டும் விசாகப்பட்டினம் மக்களவைத் தொகுதியில் வேட்பாளராக அறிவிக்கப்பட்டார். இத்தேர்தலில் 5 லட்சம் வாக்குகள் வித்தியாசத்தில் வெற்றி பெற்றார்.

## தேர்தல் முடிவுகள்

### 2024 பொதுத் தேர்தல்

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
இலாட்னூன் சட்டமன்றத் தொகுதி

**இலாட்னூன் சட்டமன்றத் தொகுதி** *(Ladnun Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. இலாட்னூன், நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
தெஹ்ரீக்-இ-லப்பைக் பாகிஸ்தான்

**தெஹ்ரீக்-இ-லப்பைக் பாகிஸ்தான்** (*Tehreek-e-Labbaik Pakistan* சுருக்கமாக:**TLP**) என்பது பாகிஸ்தானில் செயல்படும் தீவிர வலதுசாரி இஸ்லாமிய வெகுஜன அரசியல் கட்சியாகும். இந்தக் கட்சி ஆகஸ்டு 2015ல் காதிம் உசைன் ரிஸ்வியால் நிறுவப்பட்டதுடன், அதன் முதல் அமீராகவும் பொறுப்பேற்றார்.தெஹ்ரீக்-இ-லப்பைக் பாகிஸ்தான் தற்போது சாத் ஹுசைன் ரிஸ்வியால் வழிநடத்தப்படுகிறது.  2024 பாகிஸ்தான் பொதுத் தேர்தலைத் தொடர்ந்து, கிட்டத்தட்ட 2.9 மில்லியன் வாக்குகளைப் பெற்று, இக்கட்சி பாகிஸ்தானில் 4வது பெரிய கட்சியாக மாறியது. 2024 பஞ்சாப் மாகாணச் சட்டமன்றத் தேர்தலில் இக்கட்சி கிட்டத்தட்ட 2.5 மில்லியன் வாக்குகளைப் பெற்று 3வது பெரிய கட்சியாக மாறியது. 

பஞ்சாப் மாகாண சட்டமன்றத்தில் தெஹ்ரீக்-இ-லப்பைக் பாகிஸ்தான் கட்சி தற்போது ஒரு இடத்தைப் பெற்றுள்ளது.

பாகிஸ்தானில் இசுலாம் சமயத்திற்கு எதிரான நிந்தனைகளுக்கு கண்டித்து இக்கட்சி நடத்தும் போராட்டங்களுக்கு பெயர் பெற்றது.இது படிப்படியான சட்ட மாற்றம் மற்றும் அரசியல் செயல்முறை மூலம் பாகிஸ்தானில் **ஷரியா** எனும் இசுலாமியச் சட்ட முறைமையை நிறுவ வேண்டும் என்று  கோருகிறது.  இருப்பினும், அரசாங்கத்தை தங்கள் கோரிக்கைகளுக்கு ஒப்புக்கொள்ளும்படி கட்டாயப்படுத்த தெஹ்ரீக்-இ-லப்பைக் பாகிஸ்தான் கட்சி பலமுறை வன்முறை போராட்டங்களை மேற்கொண்டுள்ளது.

கட்சியின் பெரும்பாலான உறுப்பினர்கள் சன்னி இஸ்லாத்தின் ஒரு மறுமலர்ச்சி இயக்கமான பரேல்வி இயக்கத்தைச் சேர்ந்தவர்கள்.இது  2021ஆம் ஆண்டில் பாகிஸ்தானில் போராட்டங்களை  ஒழுங்கமைத்து வழிநடத்தியது. 
## கொள்கை
தீவிர வலதுசாரி தெஹ்ரீக்-இ-லப்பை பாகிஸ்தான் கட்சி சுன்னி இஸ்லாமியர்களிடையே வெகு ஜன ஆதரவு பெற்றுள்ளது.இது நிஜாம்-இ-முஸ்தபாவின் கருத்தை மையமாகக் கொண்டுள்ளது, கடுமையான ஷரியாவால் இயக்கப்படும் இஸ்லாமிய அரசை நிறுவுதல், பொதுவாக நாட்டின் சுன்னி பெரும்பான்மை மக்களையும், குறிப்பாக பரேல்விகளின் எண்ணங்களை பூர்த்தி செய்யும் அதே வேளையில், ஷரியாவை கைவிட்ட அகமதியா  போன்ற சிறுபான்மை முஸ்லீம்கள குறிவைத்து விமர்சனம் செய்தும், மேற்கத்திய நாகரிகத்தை ஒட்டுமொத்தமாக விமர்சித்தும், யூதர்களுக்கு எதிராகவும், இடதுசாரி சித்தாந்தங்கள் மற்றும் மதச்சார்பின்மைக்கு எதிராகவும் போராடுகிறார்கள். 
## ஆதரவு தளம்
பாகிஸ்தானின் பெரும்பான்மையான முஸ்லிம் மக்கள்தொகையை உருவாக்கும் பரேல்வி இணைப்பின் சுன்னிகள் மத்தியில் தெஹ்ரீக்-இ-லப்பை பாகிஸ்தான் அதன் அனுதாபிகளைக் கொண்டது. அவர்கள் கிராமப்புற மதரசா மாணவர்கள் முதல் நகர்ப்புறத்தில் பணிபுரியும் நிபுணர்கள் வரை, கராச்சி போன்ற நகரத்தின் தலைமை மற்றும் உறுப்பினர்களில் வழக்கறிஞர்கள், மருத்துவர்கள், பட்டய கணக்காளர்கள் மற்றும் வங்கி மேலாளர்கள் உள்ளனர். 
## 2025 போராட்டங்கள்
அக்டோபர் 10, 2025 அன்று தெஹ்ரீக்-இ-லப்பைக் பாகிஸ்தான் கட்சியினர் பாகிஸ்தானின் லாகூரில் காசாவுக்கான ஒற்றுமை அணிவகுப்பு மற்றும் இஸ்ரேலுக்கு எதிரான போராட்டத்தில், ​​போராட்டக்காரர்கள் மீது காவல்துறையினரால் கண்ணீர் புகை குண்டுகள் வீசப்பட்டடது. போராட்டத்தில் ஏற்பட்ட வன்முறையால் காவல்துறையினர் மற்றும் தெஹ்ரீக்-இ-லபாய்க் கட்சியினர் துப்பாக்கிச் சூடு நடத்தியதாகக் கூறுகின்றனர். இத்துப்பாக்கிச் சூட்டில் ஐந்து பேர் கொல்லப்பட்டனர்.

## மேற்கோள்கள்

பகுப்பு:பாக்கித்தான் அரசியல் கட்சிகள்